पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय जनता पार्टी की अंदरूनी लड़ाई का असली मतलब क्या है? एक बात तो निश्चित है कि इसका विचारधारा और सिद्धांतों से कोई लेना-देना नहीं है। वर्तमान नाटक के सभी अग्रणी पात्र चाहे वे लालकृष्ण आडवाणी, नरेंद्र मोदी, राजनाथ सिंह, सुषमा स्वराज, अरुण जेटली या शिवराज सिंह चौहान हों, एक ही विचारधारा से जुड़े हैं। मौजूदा उथल-पुथल को सत्ता या पद के लिए रस्साकशी के रूप में देखना भी सामान्य बात होगी, क्योंकि भाजपा ने अब तक पार्टी अध्यक्षों, मुख्यमंत्रियों, मंत्रियों और यहां तक कि एक प्रधानमंत्री का चयन बगैर किसी अंदरूनी नाटक के करने की असाधारण और प्रशंसनीय क्षमता दिखाई है। तो फिर क्या परिवर्तन हो गया है? पार्टी के वरिष्ठ नेता अगले आम चुनाव के लिए नेता के चयन को लेकर इस तरह की विकट स्थिति का सामना क्यों कर रहे हैं?
भाजपा के लिए इस बार अंतर यह है कि कोई चुनाव या प्रधानमंत्री का साधारण पद दांव पर नहीं लगा है। यह सवाल तो पार्टी के भविष्य और उसे चलाने के तौर-तरीकों से जुड़ा है। अब तक कम्युनिस्ट पार्टियों के साथ भारतीय जनता पार्टी भारतीय राजनीतिक दलों के महज एक शक्तिशाली नेता का विस्तार होने के सामान्य नियम का अपवाद है। उदाहरण के लिए कांग्रेस गांधी परिवार पर टिकी है, समाजवादी पार्टी के पालनहार मुलायम सिंह यादव हैं, बहुजन समाज पार्टी को मायावती का सहारा है, अन्नाद्रमुक जयललिता पर निर्भर है और द्रविड़ मुनेत्र कडग़म करुणानिधि का विस्तार ही है। इसकी तुलना में कम्युनिस्ट पार्टियों और भाजपा ने सामूहिक नेतृत्व या सलाह-मशविरे के साथ चलने के सिद्धांत का पालन किया और किसी एक व्यक्ति को दूसरों पर मनमाने तरीके से शासन चलाने का अधिकार नहीं रहा है।
नरेंद्र मोदी को भाजपा का नेता बनाने का विरोध कर रहे लोगों को चिंता है कि इससे पार्टी में सामूहिक और एक-दूसरे की राय से चलने वाला नेतृत्व समाप्त हो जाएगा। उनकी चिंता मोदी द्वारा पिछले ११ वर्षों से गुजरात में भाजपा को चलाने के तरीके से जुड़ी है। उन्होंने राज्य में पार्टी को पूरी तरह अपने नियंत्रण में रखा है। यहां तक कि संघ के विभिन्न संगठनों के नेताओं का कद छोटा कर दिया है, क्योंकि वे जनता के बीच अपने बूते लोकप्रिय हैं और इसमें पार्टी या संघ परिवार की मध्यस्थता नहीं है।
मोदी ने पिछले वर्षों में केशुभाई पटेल, कांशीराम राणा, हरेन पंड्या से लेकर प्रत्येक महत्वपूर्ण नेता को बेअसर कर दिया या पार्टी से निकाल दिया। गुजरात में आज भाजपा मोदी हैं और मोदी भाजपा है। जो लोग मोदी को पार्टी पर काबिज होने से रोकना चाहते हैं, उन्हें आशंका है कि वे राष्ट्रीय स्तर पर गुजरात का मॉडल लागू करेंगे और इससे जिस तरह की भाजपा को वे जानते हैं, वह खत्म हो जाएगी।
भारतीय जनता पार्टी पर मोदी के संभावित प्रभाव की तुलना भारतीय राष्ट्रीय कांग्रेस पर इंदिरा गांधी के प्रभाव से की जा सकती है। लगभग 50 साल पहले १९६६ में के. कामराज के नेतृत्व में कांग्रेस पर हावी गुट सिंडीकेट ने लालबहादुर शास्त्री की मृत्यु के बाद इंदिरा गांधी को प्रधानमंत्री चुना था। उन लोगों का गणित था कि 'गूंगी गुडिय़ा' उनके हाथ में कठपुतली के समान रहेगी। लेकिन इतिहास बताता है, ऐसा नहीं हुआ। तीन साल के भीतर इंदिरा गांधी ने भारत को आजादी दिलाने वाली पार्टी को उलट-पुलट दिया, उसकी लोकतांत्रिक प्रक्रिया को नष्ट किया और उसे अपनी निजी जागीर बनाकर उसमें ऐसे लोगों को भर दिया, जिन्हें अपने आपको उनका चापलूस कहने में शर्म नहीं आती थी। वे ऐसा इसलिए कर सकीं क्योंकि उन्होंने पुराने कांग्रेस नेताओं से आगे बढ़कर जनता से सीधे जुडऩे का तरीका जान लिया था। अगर कांग्रेस पार्टी वर्तमान में भ्रष्टाचार, पाखंड और अहंकार का पर्याय बन गई है तो इसके लिए काफी हद तक इंदिरा गांधी द्वारा कांग्रेस की आंतरिक प्रक्रिया का विनाश किए जाने को दोषी ठहराया जा सकता है।
नरेंद्र मोदी के मामले में भारतीय जनता पार्टी के वरिष्ठ नेता यह बहाना नहीं बना सकते कि वे नहीं जानते कि मोदी क्या कर सकते हैं और क्या करेंगे? इंदिरा गांधी जब प्रधानमंत्री बनीं तब उनके बारे में लोग नहीं जानते थे। लेकिन नरेंद्र मोदी के नेतृत्व की शैली पहले ही चिर-परिचित है। हकीकत यह है,उन्होंने दर्शा दिया है कि वे अपने मार्गदर्शक लालकृष्ण आडवाणी से कितने अलग हैं, जिन्होंने ऐसी ही परिस्थितियों में अटलबिहारी वाजपेयी को आसानी से सत्ता सौंप दी थी।
हालांकि भाजपा कार्यकर्ताओं के बीच मोदी के अंध समर्थन को देखते हुए पार्टी नेतृत्व में मोदी के आलोचकों के लिए उन्हें अगले चुनाव में महत्वपूर्ण और वरिष्ठ भूमिका से वंचित करना मुश्किल हो जाएगा। वे इसके बजाय नरेंद्र मोदी को इंदिरा गांधी बनने से रोकने के लिए उन्हें समितियों और परिषदों, जिन पर उनका पूरा नियंत्रण नहीं रहेगा, के जरिये बांधने की कोशिश कर सकते हैं।
मोदी को चुनाव अभियान समिति का संयोजक या अध्यक्ष बनाने को लेकर चली खींचतान को इस पृष्ठभूमि में समझा जा सकता है। लेकिन क्या यह रणनीति काम करेगी? इसकी संभावना नहीं है। जब तक मोदी को भाजपा कार्यकर्ताओं का समर्थन है, वे जानते हैं कि उन्हें बांधने वाली जंजीरों को वे आसानी से तोड़ सकेंगे। लेकिन गोवा अधिवेशन में हुए निर्णय या विचार-विमर्श पर उनका उत्कर्ष निर्भर नहीं करेगा, बल्कि अगले आम चुनाव के पहले और बाद में अन्य पार्टियों से गठबंधन करने अथवा न करने की उनकी योग्यता पर निर्भर करेगा।
गोवा अधिवेशन में हुए निर्णय या विचार-विमर्श पर नरेंद्र मोदी का उत्कर्ष निर्भर नहीं करेगा, बल्कि अगले आम चुनाव के पहले और बाद में अन्य पार्टियों से गठबंधन करने अथवा न करने की उनकी योग्यता पर निर्भर करेगा।
बिजनेसवल्र्ड के पूर्व संपादक और मीडिया सर्विस फर्म के चेयरमैन
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn